[{"text_idx": "#000002", "text": "Kas sina ka? Korduma kippuvad vead, mida eestlased toitumisel teevad"}, {"text_idx": "#000003", "text": "Toitumisel enim tehtud vigu on vo\u0303imalik lihtsate meetodite abil va\u0308ltida.Foto: Shutterstock"}, {"text_idx": "#000004", "text": "Tasakaalustatud toitumine ja piisav liikumine on hea tervise alus, aidates seela\u0308bi ennetada ka erinevate elustiilist tingitud haiguste ja terviseprobleemide va\u0308ljakujunemist. Sellegipoolest vo\u0303ib seniste toitumisharjumuste murdmine ja nende vahetamine tervislikemate alternatiivide vastu olla keerulisem, kui esialgu paistab, kuna valikuid tuleb teha ja\u0308rjepidevalt ja iga pa\u0308ev. Millised toitumisalased vead korduma kippuvad ning kuidas neid va\u0308ltida?"}, {"text_idx": "#000005", "text": "Erinevad uuringud on va\u0308lja toonud, et eestlane tarbib soovituslikust kogusest mitu korda rohkem liha, kuuludes tarbimise kogustelt Euroopas esirinda. Liha ei pea kuuluma igapa\u0308evaselt tarbitavate toiduainete hulka. Igal juhul vo\u0303iksid portsionid olla mo\u0303o\u0303dukad ja eelistada vo\u0303iks va\u0308herasvast, na\u0308iteks linnuliha. Kaasuv probleem on, et kuivo\u0303rd paljud poeletil mu\u0308u\u0308davad lihatooted sisaldavad ku\u0308llastunud rasvhappeid ja soola, vo\u0303ib pidevalt suures koguses liha tarbimine olla tervisele kahjulik ning suurendada na\u0308iteks su\u0308damehaiguste ja erinevate va\u0308hkkasvajate tekkeriski ning viia u\u0308lekaalulisuse vo\u0303i rasvumise tekkeni."}, {"text_idx": "#000006", "text": "Tervise Arengu Instituudi soovituse ja\u0308rgi vo\u0303iks lihale eelistada na\u0308iteks valget vo\u0303i punast kala, mis vo\u0303iks toidulauale kuuluda umbes 2\u20133 korral na\u0308dalas. Seega vo\u0303iksid teadlikult va\u0308hendada igapa\u0308evaselt tarbitavate lihatoodete kogust ja asendada need tervislikemate valikutega."}, {"text_idx": "#000007", "text": "Liiga va\u0308he ko\u0308o\u0308gi- ja juurvilju"}, {"text_idx": "#000008", "text": "Suvi on suurepa\u0308rane aeg erinevate va\u0308rskete aiasaaduste nautimiseks. Sellegipoolest kipuvad vitamiini- ja kiudaineterohked ko\u0308o\u0308gi-, juur- ja puuviljad ununema kohe, kui ilm veidi ku\u0308lmemaks la\u0308heb ning kasulikud toiduained meile enam nii ka\u0308ttesaadavad pole."}, {"text_idx": "#000009", "text": "Niinimetatud taldrikureegli ja\u0308rgi vo\u0303iksid salatid ja kuumto\u0308o\u0308deldud ko\u0308o\u0308giviljad moodustada umbes poole sinu taldrikule to\u0303stetud toidu mahust. Seda tasub ta\u0308hele panna ka siis, kui suvehooaeg la\u0308bi saab. Tuletame meelde, et kartuli vo\u0303iks taldrikul asendada na\u0308iteks porgandi, peedi vo\u0303i va\u0308rvilise ko\u0308o\u0308giviljasalatiga. Samuti proovi su\u0308u\u0308a va\u0308hemalt 5 peota\u0308it puu- ja ko\u0308o\u0308givilju pa\u0308evas."}, {"text_idx": "#000010", "text": "Toidukordade regulaarsus on aspekt, mis sageli inimestel vajaliku ta\u0308helepanuta ja\u0308a\u0308b \u2013 na\u0308iteks loobutakse sageli hommikuso\u0308o\u0308gist vo\u0303i va\u0308ikestest vahepaladest, misto\u0303ttu on ko\u0303ht sageli tu\u0308hi ning soosib omakorda suuremat portsjonit valima. Samuti vo\u0303ivad liiga pikad pausid toidukordade vahel po\u0303hjustada veresuhkru taseme ko\u0303ikumist, millest annab keha sageli ma\u0308rku na\u0308iteks suure so\u0308o\u0308giisu, va\u0308simuse ja meeleolumuutusega, diabeetikutel hu\u0308po- vo\u0303i hu\u0308perglu\u0308keemiana."}, {"text_idx": "#000011", "text": "Toidukordade regulaarsus on oluline ka selleks, et meie ainevahetus saaks normaalselt toimida \u2013 vastasel juhul vo\u0303ib see kaasa tuua soovimatu kaaluto\u0303usu. Sestap vo\u0303iksid so\u0308o\u0308gikordade vahele ja\u0308tta paaritunnised vahed ning su\u0308u\u0308a pigem va\u0308iksemaid koguseid, kuid teha seda regulaarselt. Selle lihtsa nipi abil ei muutu ko\u0303ht liiga tu\u0308hjaks ning vo\u0303rdselt hea enesetunne saab sa\u0308ilida terve pa\u0308eva jooksul, kuna u\u0308hes toidukordadega pu\u0308sib ka energiatase stabiilne."}, {"text_idx": "#000012", "text": "Toitumise puhul to\u0303useb pa\u0308evakorda ka see, mida so\u0308o\u0308gi ko\u0303rvale vo\u0303i janu kustutamiseks juuakse \u2013 ehkki isud on erinevad, haaraksid paljud meist to\u0303ena\u0308oliselt esimesena ka\u0308e hoopis mo\u0303ne kihiseva karastusjoogi, energiajoogi, kohvi vo\u0303i alkoholi sisaldava joogi ja\u0308rele. Seeto\u0303ttu tasub meelde tuletada ko\u0303ige ta\u0308htsamat: parim janukustutaja on vesi."}, {"text_idx": "#000014", "text": "Samuti tasuks erinevate so\u0308o\u0308giisude tekkimisel endalt ku\u0308sida, kui palju vett ta\u0308na joodud on. Seega vo\u0303iks ta\u0308iskasvanud inimene juua umbes 2\u20133 liitrit vett pa\u0308evas (sh vett sisaldavad toiduained), kuid kuuma ilma korral kogust veidi suurendada."}, {"text_idx": "#000015", "text": "Tervislik toitumine on maraton, mitte sprint \u2013 see ta\u0308hendab, et valik, mille oled enda tervise nimel teinud, peab olema ja\u0308rjepidev. Paraku lo\u0303peb tervisliku toitumise teekond inimeste jaoks sageli na\u0308iteks eesseisval na\u0308dalavahetusel vo\u0303i siis, kui ja\u0308rgmine dieedikava otsa lo\u0303peb. Seeto\u0303ttu pole dieedid sageli ja\u0308tkusuutlikud, kuna kava lo\u0303ppedes po\u0308o\u0308rdutakse mugavalt seniste harjumuste poole."}, {"text_idx": "#000016", "text": "Et meie igapa\u0308evast toidulauda kujundavad suuresti aastate jooksul o\u0303pitud harjumused, vo\u0303ib nende murdmine vo\u0303tta aega ning no\u0303uda tahtejo\u0303udu. Sellegipoolest tasub uute ja parema tervise teenistustes olevate harjumuste juurutamine a\u0308ra, tagades seela\u0308bi parema enesetunde, tervise ja elu. Seega on tervislik ja tasakaalustatud toitumine eelko\u0303ige investeering iseendasse \u2013 a\u0308ra ja\u0308ta seda tegemata."}, {"text_idx": "#000017", "text": "Uuring kinnitab: krooniline stress vo\u0303ib viia u\u0308lekaaluni\nVeresuhkur ko\u0303igub: kuidas seda kontrolli all hoida?\nRasvumine on varjatud pandeemia. Ent kas ka tervishoiusu\u0308steemi prioriteet?"}, {"text_idx": "#000018", "text": "Uuring kinnitab: krooniline stress vo\u0303ib viia u\u0308lekaaluni"}, {"text_idx": "#000019", "text": "Veresuhkur ko\u0303igub: kuidas seda kontrolli all hoida?"}, {"text_idx": "#000020", "text": "Rasvumine on varjatud pandeemia. Ent kas ka tervishoiusu\u0308steemi prioriteet?"}, {"text_idx": "#000022", "text": "\u201cOlin juba pa\u0308ris sossu omadega ja ei saanud endaga hakkama.\u201d Margus ra\u0308a\u0308gib, kuidas uudne ravi ta elu pa\u0308a\u0308stis"}, {"text_idx": "#000023", "text": "Ettevaatust: nende so\u0308o\u0308giseente tarvitamine koos alkoholiga po\u0303hjustab mu\u0308rgistust"}, {"text_idx": "#000024", "text": "Eestis toimub rahvusvaheline vaimse tervise simulatsioonio\u0303ppus"}, {"text_idx": "#000025", "text": "Ole teadlik: milliseid soovitusi usaldada dementsusriski va\u0308hendamiseks?"}, {"text_idx": "#000027", "text": "Onkogu\u0308nekoloogia pa\u0308eva meeldetuletus: ennetus ja varajane avastamine on vo\u0303tmeta\u0308htsusega"}, {"text_idx": "#000028", "text": "Ole teadlik: milliseid soovitusi usaldada dementsusriski va\u0308hendamiseks?\nEttevaatust: nende so\u0308o\u0308giseente tarvitamine koos alkoholiga po\u0303hjustab mu\u0308rgistust\nOnkogu\u0308nekoloogia pa\u0308eva meeldetuletus: ennetus ja varajane avastamine on vo\u0303tmeta\u0308htsusega\nNarkootiliste ja psu\u0308hhotroopsete ainete nimekirja lisati kuus uut psu\u0308hhoaktiivset ainet\nAudioloog Maris Vilms: liigne kokkupuude mu\u0308raga raseduse ajal vo\u0303ib kahjustada lapse kuulmist\nMiks tekivad nahale punnid? Su\u0308u\u0308di vo\u0303ib olla stress"}, {"text_idx": "#000033", "text": "Domeenioksjon aitab muuta Eesti interneti to\u0303husamaks ja turvalisemaks"}, {"text_idx": "#000038", "text": "Harjumaal mu\u0308u\u0308davad majad on odavamad kui aasta tagasi"}, {"text_idx": "#000042", "text": "Nii juhtub, kui pa\u0308ikesepargi rajamisse spetsialisti ei kaasa!"}, {"text_idx": "#000043", "text": "Vo\u0303rumaa saeveski kavatseb koondada ma\u0308rkimisva\u0308a\u0308rse osa to\u0308o\u0308tajatest. Juht: \u201cPo\u0303hjuseid on palju\u201d"}, {"text_idx": "#000044", "text": "A\u0308ra ja\u0308a\u0308 ilma pa\u0308eva po\u0303nevamatest lugudest"}, {"text_idx": "#000045", "text": "Saadame sulle igal argipa\u0308eval u\u0308levaate tehnoloogia-, auto-, raha- ja meelelahutusportaali olulisematest lugudest."}]